ריי רומנו

ריימונד אלברט "ריי" רומנו (באנגלית: Raymond Albert "Ray" Romano; נולד ב-21 בדצמבר 1957) הוא שחקן וקומיקאי אמריקאי.<ref></ref><ref></ref> רומנו זכה בשני פרסי אמי והיה מועמד לפרס גלובוס הזהב.

תפקידו המשמעותי והידוע ביותר היה בדמותו של ריי בארון בסדרה "כולם אוהבים את ריימונד". בין התפקידים הבולטים האחרים שלו נמנים מני הממותה מסדרת סרטי "עידן הקרח", אנדי האריסון בסרט "המרוץ לראשות העיר", ומאוחר יותר בתפקיד ג'ו בסדרה "גברים בגיל הזה". רומנו השתתף בסדרה "הורים במשרה מלאה" ב-2012-2015.

==ביוגרפיה==
רומנו נולד בקווינס, ניו יורק שבארצות הברית והוא בנם השני של לוציאנה, מורָה לפסנתר, ואלברט רומנו, סוכן נדל"ן ומהנדס, ממוצא איטלקי. הוא גדַל בשכונת פורסט הילס שבמרכז קווינס.

במרץ 2010 אביו נפטר.

==קריירה==
רומנו התחיל את קריירת המשחק שלו בקומדיות קטנות שחלקן אף שודרו בערוץ קומדי סנטרל, שם הופיע בין היתר בתפקיד אורח בסדרת האנימציה "ד"ר כץ, מטפל מקצועי". כמו כן התחרה ב"חיפוש כוכב" בקטגוריית קומדיה בשנות ה-90. הוא היה אמור לשחק את ג'ו בסיטקום הטלוויזיה האמריקאי "עיקר החדשות" ("NewsRadio" ) אבל פוטר, והוחלף על ידי ג'ו רוגאן.<ref>בראיון עם טרי גרוס ב-2019 התוודה רומנו שהוא לא היה מתאים ל-"NewsRadio": "זה פשוט - זה לא הרגיש נכון"; "יכולתי להרגיש שאני לא ממש מבין. ואז במהלך החזרה יכולתי להרגיש את זה גם. פשוט הייתי נוקשה. אני פשוט - פשוט לא הייתי מוכן. והשתחררתי. פוטרתי."

https://archive.kuow.org/post/ray-romano-fame-and-finding-his-bearings-after-raymond-wrapped</ref>

בשנת 1996 ביחד עם פיל רוזנטל הוא יצר סדרה בשם "כולם אוהבים את ריימונד", לאחר שהציע לו דייוויד לטרמן ליצור סיטקום משלו.<ref></ref> לסדרה תשע עונות אשר שודרו בערוץ CBS. בישראל הסדרה שודרה בערוץ 2, ערוץ 3, יס ובהוט קומדי סנטרל.

ב-2001 הוא נבחר לאחד מעשרים הבדרנים הבכירים של השנה של ערוץ הבידור E!.

באפריל 2004 בתוכנית ספיישל של קומדי סנטרל בשם "קודמי סנטרל 100", בהם נבחרו הסטנדאפיסטים האמריקאים הגדולים ביותר; הוא דורג במקום ה-26.<ref></ref>

ב-2004 הוא הפך לשחקן בעל המשכורת הכי גבוהה בטלוויזיה בהיסטוריה על תפקידו ב"כולם אוהבים את ריימונד". שם הרווח שלו הסתכם בכ-1.72 מיליון דולר לכל פרק ששודר.<ref></ref><ref></ref>

רומנו היה הנושא של הסרט התיעודי "95 מיילים ללכת" . הסרט מתעד את הדרך של רומנו שהתחיל עם סדרת הופעות לעבר הדרום. הסרט יצא לקולנוע ב-7 באפריל 2006.

בשנת 2009 דיבב את מני בסרט "עידן הקרח 3". בסוף אותה שנה רומנו שב לטלוויזיה כאשר עלתה ברשת הכבלים TNT סדרת הדרמה הקומית בכיכובו "גברים בגיל הזה" ("Men of a Certain Age"), אשר אותה גם יצר. הסדרה זכתה לביקורות משבחות ולמועמדויות לפרסים<ref></ref>, אולם הסדרה בוטלה לאחר שתי עונות, בשל ירידה דרסטית ברייטינג.<ref></ref>

בשנת 2012 הצטרף רומנו לסדרת הדרמה הקומית "הורים במשרה מלאה" במהלך עונתה הרביעית.

בשנת 2014 הצטרף רומנו לתוכנית "Rock 'N' Roll האמריקאית המשודרת ב-HBO שם שיחק דמות בשם "זאק ינקוביץ'".<ref></ref><ref>תיאור הדמות כפי ששוחרר על ידי HBO לעיתונות:

Ray Romano as Zak Yankovich, one of Richie’s partners, the tough and savvy Head of Promotions of American Century with decades of experience dating back to the dark, mob-infested days of the recording business.</ref>

בשנת 2017 שיחק בקומדיה הרומנטית "חולי אהבה" של הבמאי מייקל שואוולטר .

בשנת 2019 השתתף בסרט "האירי" (באנגלית: The Irishman), שם גילם את עורך הדין האמריקאי ביל בופלינו <ref></ref>

==פילמוגרפיה==
=== קולנוע ===
*המרוץ לראשות העיר (2004)
*מת על ההספד (2004)
*הטורניר (2007)
*עידן הקרח (2002)
*עידן הקרח 2 (2006)
*עידן הקרח 3 (2009)
*עידן הקרח 4 (2012)
*עידן הקרח: מסלול התנגשות (2016)
*חולי אהבה (2017)
*חינוך רע (2019)
*האירי (2019)
*פאדלטון (2019)
*איפשהו בקווינס <small>(אנ')</small> (2023) - גם במאי, מפיק ותסריטאי
*קח אותי לירח <small>(אנ')</small> (2024)
=== טלוויזיה ===
* כולם אוהבים את ריימונד (1996 – 2005)
*גברים בגיל הזה (2011-2009)
*עידן הקרח: חוגגים בגדול (2011)
* קווין יכול לחכות (2016)
*ויניל (2016)
*תפוס את שורטי (2017-הווה)
*Made for Love (2021-הווה)
*Bupkis (TBA)
*No Good Deed (TBA)

== קישורים חיצוניים ==

* 

* [https://web.archive.org/web/20070929095527/http://www.moviehole.net/news/20040209_3153.html ריאיון עם ריי רומנו] שפורסם ב-Moviehole באתר הארכיון האינטרנט העולמי.
* 
* 

==הערות שוליים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמני קולומביה רקורדס
קטגוריה:אמריקאים ממוצא איטלקי
קטגוריה:זוכי אמי בפריים טיים: שחקן ראשי בקומדיה
קטגוריה:אמריקאים שנולדו ב-1957